A4-0073/99

Ψήφισμα σχετικά με μία νέα στρατηγική για τη γεωργία στις αρκτικές περιοχές

Το Ευρωπαϊκό Κοινοβούλιο,

- έχοντας υπόψη το άρθρο 148 του Κανονισμού του,

- έχοντας υπόψη το άρθρο 39 της Συνθήκης,

- έχοντας υπόψη τις Πράξεις Προσχώρησης της Φινλανδίας, της Σουηδίας και της Αυστρίας,

- έχοντας υπόψη τα συμπεράσματα του Ευρωπαϊκού Συμβουλίου του Λουξεμβούργου του Δεκεμβρίου 1997 ((Συμπεράσματα της Προεδρίας του Ευρωπαϊκού Συμβουλίου του Λουξεμβούργου, της 12/13 Δεκεμβρίου 1997.)),

- έχοντας υπόψη το ψήφισμά του της 18ης Ιουνίου 1998 για την αναθεώρηση της Κοινής Αγροτικής Πολιτικής (Ατζέντα 2000-Πρώτο μέρος, Κεφάλαιο ΙΙΙ) ((ΕΕ C 210 της 6.7.1998, σελ. 180.)),

- έχοντας υπόψη την έκθεση της Επιτροπής Γεωργίας και Ανάπτυξης της Υπαίθρου και τη γνωμοδότηση της Επιτροπής Περιφερειακής Πολιτικής (A4-0073/99),

A. λαμβάνοντας υπόψη ότι οι αρκτικές και υποαρκτικές περιοχές καταλαμβάνουν περίπου το 2,5% των ωφέλιμων γεωργικών εκτάσεων και το 38% των δασικών εκτάσεων στην ΕΕ 7 λαμβάνοντας υπόψη ότι τα δάση αποτελούν αναπόσπαστο τμήμα της αρκτικής γεωργικής δραστηριότητας, ωστόσο μόνο μία φορά σε κάθε γενιά μπορεί να προέλθει σημαντικό εισόδημα από πωλήσεις που στηρίζονται σε αυτά,

B. λαμβάνοντας υπόψη ότι σε αρκτικές, υποαρκτικές, ορεινές και αραιοκατοικημένες περιοχές η γεωργία έχει ζωτική σημασία για τη διατήρηση της βιωσιμότητας των κατοικημένων εκτάσεων και των περιοχών,

Γ. λαμβάνοντας υπόψη ότι στα πλεονεκτήματα της αρκτικής γεωργίας συγκαταλέγονται τα υψηλά πρότυπα προστασίας του περιβάλλοντος, η χαμηλή πυκνότητα ζώων ανα εκτάριο και η χρήση βιώσιμων μεθόδων εκτροφής και μεταχείρισης των ζώων από δεοντολογική άποψη και από την άποψη της υγείας των ζώων,

Δ. λαμβάνοντας υπόψη ότι τα υπολείμματα βαρέων μετάλλων και άλλων ουσιών στα τρόφιμα στις αρκτικές περιοχές κυμαίνονται σε πολύ χαμηλά επίπεδα, ότι γίνεται πολύ μικρή χρήση φυτοπροστατευτικών προϊόντων λόγω της χαμηλής συχνότητας εμφάνισης φυτικών νόσων, ότι η υγεία των ζώων είναι καλή διότι δεν χρησιμοποιούνται αντιβιοτικά για την πρόληψη των ζωϊκών ασθενειών,

E. λαμβάνοντας υπόψη ότι η εμφάνιση σαλμονέλας στα προϊόντα διατροφής σε διάφορες περιοχές εγκυμονεί κινδύνους για την υγεία των καταναλωτών,

ΣΤ. λαμβάνοντας υπόψη ότι η Ευρώπη σημειώνει επιτυχία στις παγκόσμιες αγορές μόνον λόγω της ποιοτικής παραγωγής της,

Ζ. λαμβάνοντας υπόψη ότι λόγω της μικρής πληθυσμιακής βάσης, της περιφερειακής θέσης και της συγκεντρωτικής διάρθρωσης του εμπορίου στις αρκτικές περιοχές και, σε κάποιο βαθμό, λόγω των διοικητικών εμποδίων που τις επηρεάζουν, σε ορισμένες περιπτώσεις το κόστος της γεωργικής παραγωγής είναι πολύ υψηλότερο απ¨ ό,τι σε οποιαδήποτε άλλη περιοχή της ΕΕ,

Η. λαμβάνοντας υπόψη ότι οι προτάσεις της Ατζέντα 2000 που αφορούν την τιμή των δημητριακών τα τοποθετούν σε μία πολύ πιο ανταγωνιστική θέση σε σύγκριση με τη χορτονομή σε χώρες όπου δεν είναι δυνατή η καλλιέργεια αραβοσίτου, οδηγώντας έτσι τη ζωική παραγωγή σε εντελώς λανθασμένη κατεύθυνση από οικολογική και δεοντολογική άποψη, καθώς τα μηρυκαστικά τρέφονται με συμπυκνωμένες τροφές και δημητριακά, που δεν αποτελούν τμήμα της φυσικής τους διατροφής,

Θ. λαμβάνοντας υπόψη ότι η Κοινή Γεωργική Πολιτική προσαρμόστηκε στις απαιτήσεις των βέλτιστων συνθηκών που επικρατούν στην ηπειρωτική Ευρώπη και δεν λαμβάνει επαρκώς υπόψη τα προβλήματα της γεωργικής παραγωγής που οφείλονται στις ειδικές συνθήκες παραγωγής που επικρατούν στις αρκτικές, υποαρκτικές ή ορεινές περιοχές της ΕΕ, ή ακόμη και στις περιοχές της Μεσογείου που πλήττονται από ξηρασία,

Ι. λαμβάνοτας υπόψη ότι το ετήσιο σύνολο θερμοκρασιών στην Ευρωπαϊκή Ένωση ((Το σύνολο των θερμοκρασιών των ημερών του έτους κατά τις οποίες η θερμοκρασία φτάνει τους +5'ο C)) κυμαίνεται από 400οC έως 3000οC,

ΙΑ. λαμβάνοντας υπόψη ότι οι βέλτιστες συνθήκες για την καλλιέργεια και τη γεωργική παραγωγή επικρατούν σε περιοχές όπου το ετήσιο σύνολο θερμοκρασιών κυμαίνεται μεταξύ 2200οC και 1400οC,

ΙΒ. λαμβάνοντας υπόψη ότι τα υψηλά σύνολα θερμοκρασιών, τα οποία φτάνουν μέχρι και τους 3000οC, σε συνδυασμό με τις χαμηλές βροχοπτώσεις προκαλούν ξηρασία, ιδίως στη Μεσόγειο,

ΙΓ. λαμβάνοντας υπόψη ότι στις αρκτικές και υποαρκτικές περιοχές της ΕΕ περιλαμβάνονται η Φινλανδία, η περιοχή της Σουηδίας βορείως της Στοκχόλμης, τμήματα της Σκωτίας και ορισμένες περιοχές των Άλπεων, όπου το ετήσιο σύνολο θερμοκρασιών κυμαίνεται μεταξύ 1300οC και 400οC,

ΙΔ. λαμβάνοντας υπόψη ότι το εύρος των εφαρμόσιμων καλλιεργειών είναι σημαντικά μικρότερο στις αρκτικές, υποαρκτικές και ορεινές περιοχές απ¨ ό,τι οπουδήποτε αλλού στην Ευρώπη 7 λαμβάνοντας υπόψη ότι το κόστος της φυτογενετικής για τις απαιτούμενες ποικιλίες είναι υψηλό λόγω του μικρού ενεχόμενου όγκου,

ΙΕ. λαμβάνοντας υπόψη ότι για κάθε κατά 100οC μείωση του συνόλου των θερμοκρασιών, η απόδοση μειώνεται κατά 400 κιλά περίπου,

ΙΣΤ. λαμβάνοντας υπόψη ότι οι τιμές παραγωγού που επιτυγχάνονται στην αγορά στις αρκτικές, υποαρκτικές και ορεινές περιοχές, όπου το κόστος παραγωγής είναι υψηλό, συχνά δεν επαρκούν για να καλύψουν το κόστος της γεωργικής παραγωγής, γεγονός το οποίο θέτει σε κίνδυνο τη διατήρηση των κινήτρων για την ανάληψη επιχειρηματικών δραστηριοτήτων και την εργασία στον τομέα της γεωργίας,

ΙΖ. λαμβάνοντας υπόψη ότι οι βραχείας διάρκειας περίοδοι βλάστησης και βοσκής και οι μικρότερες αποδόσεις των καλλιεργειών, συμπεριλαμβανομένης της απόδοσης των βοσκοτόπων στις αρκτικές περιοχές, οδηγούν σε υψηλότερο κόστος παραγωγής ανα εκτάριο και ανα μονάδα ζωικού πληθυσμού,

ΙΗ. λαμβάνοντας υπόψη ότι οι δυσχερείς κλιματολογικές συνθήκες των αρκτικών και υποαρκτικών περιοχών της ΕΕ, όπου οι περίοδοι βλάστησης και βοσκής έχουν βραχεία διάρκεια, τοποθετούν τη γεωργία στις περιοχές αυτές σε μία διαρκώς μειονεκτική θέση από άποψη ανταγωνιστικότητας,

ΙΘ. λαμβάνοντας υπόψη ότι, πέρα από τις δυσμενείς κλιματολογικές συνθήκες, οι διάσπαρτες θέσεις των αγροτεμαχίων στις αρκτικές περιοχές, τα αποδοτικά μηχανήματα που απαιτούνται λόγω των σύντομων περιόδων σποράς και συγκομιδής και η ανάγκη ξήρανσης του σανού αυξάνουν το κόστος της γεωργικής παραγωγής,

Κ. λαμβάνοντας υπόψη ότι το αρκτικό κλίμα δεν επιτρέπει την επαρκή ξήρανση των δημητριακών ή του σανού, με αποτέλεσμα να είναι αναγκαία η μηχανική ξήρανσή τους προκειμένου να εξασφαλιστεί η διατήρησή τους κατά τη διάρκεια της αποθήκευσής τους,

ΚΑ. λαμβάνοντας υπόψη ότι η πρόταση της Ατζέντα 2000 επιφυλάσσει ιδιαίτερα αυστηρή αντιμετώπιση στις μειονεκτικές περιοχές, όπου η βιωσιμότητα της γεωργίας είναι ήδη περιορισμένη, καθώς επίσης και ότι στο πλαίσιο της Ατζέντας 2000 οι τιμές παραγωγής μειώνονται και ότι η μείωση αυτή θα αντισταθμιστεί μόνο εν μέρει, γεγονός το οποίο αποτελεί σοβαρή απειλή για την επιβίωση της γεωργικής παραγωγής στο ευρωπαϊκό πρότυπο γεωργικής δραστηριότητας οικογενειακού χαρακτήρα στις αρκτικές, υποαρκτικές και ορεινές περιοχές της ΕΕ,

ΚΒ. λαμβάνοντας υπόψη ότι το κόστος είναι υψηλότερο στις αρκτικές περιοχές λόγω των μεγάλων αποστάσεων στις οποίες πρέπει να μεταφέρονται τα προϊόντα, της μεγάλης διάρκειας των μεταφορών μέχρι τα λιμάνια, για παράδειγμα, και των σύντομων περιόδων κατά τη διάρκεια των οποίων τα λιμάνια δεν είναι κλειστά λόγω πάγου,

ΚΓ. λαμβάνοντας υπόψη ότι οι αρκτικές, υπο-αρκτικές και ορεινές περιοχές θα είναι εξαιρετικά δύσκολο να ανταποκριθούν στην απαίτηση για τη βοσκή των βοοειδών, την οποία θέτει η Ατζέντα 2000, δεδομένου ότι είναι απαραίτητη η αποθήκευση ακατέργαστης χορτονομής προς χρήση κατά τη διάρκεια του μεγάλου χειμώνα και για την καλλιέργειά της απαιτούνται τουλάχιστον τα 2/3 της καλλιεργήσιμης έκτασης,

ΚΔ. λαμβάνοντας υπόψη ότι η προτεινόμενη συμπληρωματική ποσόστωση γάλακτος για τις αρκτικές και ορεινές περιοχές δεν επιλύει το πρόβλημα της βιωσιμότητας της παραγωγής γάλακτος και δεν μπορεί να θεωρηθεί ως αντιστάθμιση για την απώλεια εισοδήματος 7 λαμβάνοντας υπόψη ότι η συμπληρωματική ποσόστωση θα δημιουργήσει πιέσεις για μείωση της τιμής παραγωγής για το γάλα με την αύξηση του ανταγωνισμού 7 λαμβάνοντας υπόψη ότι στις αρκτικές περιοχές θα είναι δύσκολη η παραγωγή γάλακτος σύμφωνα με τη συμπληρωματική ποσόστωση αφού δεν πρόκειται να καταβληθεί καμία αποζημίωση για τη μείωση των σχετικών τιμών,

ΚΕ. λαμβάνοντας υπόψη ότι η εκτροφή βοοειδών στις αρκτικές περιοχές στηρίζεται στον καλό ζωικό πληθυσμό και στη μακρόχρονη σίτιση στον στάβλο, γεγονός το οποίο είναι φυσικό να αυξάνει το κόστος 7 λαμβάνοντας υπόψη ότι η υψηλή μέση απόδοση οδηγεί σε υψηλό μοναδιαίο κόστος, με αποτέλεσμα η αντιστάθμιση της τιμής παραγωγής γάλακτος να πρέπει να είναι υψηλότερη 7 λαμβάνοντας υπόψη ότι η συγκομιδή και η αποθήκευση της ακατέργαστης χορτονομής θα πρέπει να πραγματοποιείται κατά τη διάρκεια της βραχείας περιόδου βλάστησης προκειμένου να χρησιμοποιηθεί κατά τη διάρκεια της οκτάμηνης και πλέον περιόδου κατά την οποία τα βοοειδή κρατούνται μέσα στους στάβλους,

1. φρονεί ότι είναι σημαντικό να επιτευχθεί ο στόχος που διατυπώνεται ως ακολούθως στα συμπεράσματα του Ευρωπαϊκού Συμβουλίου του Λουξεμβούργου, του Δεκεμβρίου 1997: "η ευρωπαϊκή γεωργία, ως οικονομικός τομέας, θα πρέπει να είναι ευπροσάρμοστη, αειφόρος, ανταγωνιστική και διάσπαρτη στο σύνολο της ευρωπαϊκής επικράτειας, συμπεριλαμβανομένων των περιοχών που αντιμετωπίζουν συγκεκριμένα προβλήματα¨ 7

2. φρονεί ότι το προαναφερθέν συμπέρασμα του Ευρωπαϊκού Συμβουλίου του Δεκεμβρίου 1997 μπορεί να επιτευχθεί καλύτερα μέσω της περιφερειοποίησης της γεωργικής πολιτικής και μέσω της ενσωμάτωσης στους κανόνες της κοινής γεωργικής πολιτικής των απαραίτητων ειδικών μέτρων για τις αρκτικές, υπο-αρκτικές και ορεινές περιοχές της ΕΕ, όπου το ετήσιο σύνολο θερμοκρασιών είναι μικρότερο από 1300οC, καθώς και για τις περιοχές που πλήττονται από ξηρασία 7

3. πιστεύει ότι η κοινή γεωργική πολιτική της ΕΕ πρέπει να περιφερειοποιηθεί και να καταστεί ευέλικτη προκειμένου να λαμβάνονται υπόψη οι ειδικές ανάγκες των αρκτικών, υποαρκτικών και ορεινών περιοχών καθώς και των περιοχών που πλήττονται από ξηρασία 7

4. πιστεύει ότι η επιχειρηματική δραστηριότητα και η παροχή κινήτρων προς εργασία θα πρέπει να διατηρηθεί στον τομέα της γεωργίας σε όλη την επικράτεια της ΕΕ, γεγονός που σημαίνει ότι οι παραγωγοί θα πρέπει να αντλούν το μεγαλύτερο μέρος του εισοδήματός τους από την αγορά και ότι το εισόδημά τους θα πρέπει να στηρίζεται στην παραγωγή τους παρά σε ενισχύσεις 7

5. φρονεί ότι τα προβλήματα της βιωσιμότητας και της ανταγωνιστικότητας τα οποία αντιμετωπίζουν οι αρκτικές, υποαρκτικές και ορεινές περιοχές απαιτούν ειδικά συστήματα, τα οποία κατά κύριο λόγο θα πρέπει να θεσπιστούν από την Κοινότητα 7 φρονεί ότι η συνέχεια της γεωργίας στην ΕΕ αντιμετωπίζει ιδιαίτερο κίνδυνο στις αρκτικές περιοχές καθώς και σε άλλες περιοχές που πλήττονται από ειδικά προβλήματα 7

6. ζητεί να αποζημιωθούν οι παραγωγοί για την απώλεια εισοδήματος που προκύπτει από τις προτάσεις της Ατζέντα 2000, λαμβανομένων πλήρως υπόψη των περιφερειακών συνθηκών 7

7. φρονεί ότι είναι απαραίτητη η αναθεώρηση της βάσης των ενισχύσεων στο πλαίσιο της πολιτικής για την κοινή οργάνωση της αγοράς δημητριακών, προκειμένου να ληφθεί επαρκώς υπόψη η πτώση στις τιμές παραγωγής, και ιδιαίτερα οι πραγματικές απώλειες στις περιοχές όπου επικρατούν αντίξοες συνθήκες 7

8. πιστεύει ότι το συμπληρωματικό κόστος που προκύπτει από τις μόνιμες δυσμενείς κλιματικές συνθήκες, όπως είναι οι βραχείες περίοδοι βλάστησης και βοσκής, οι μακρινές αποστάσεις, οι διάσπαρτες θέσεις των αγροτεμαχίων και οι ψυχροί χειμώνες, θα πρέπει να λαμβάνεται υπόψη στις επιδοτήσεις της κοινής γεωργικής πολιτικής που χορηγούνται ανά περιοχή καθώς και στις επιδοτήσεις που αφορούν το ζωικό κεφάλαιο στις αρκτικές, υποαρκτικές και ορεινές περιοχές 7

9. υπενθυμίζει ότι παρόλο που η ιδιοκτησία των δασών αποτελεί παραδοσιακό στοιχείο της αρκτικής γεωργίας, μόνο μία φορά σε κάθε γενιά μπορεί να προέλθει σημαντικό εισόδημα από πωλήσεις στηριζόμενες σε αυτά 7

10. επαναλαμβάνει την έκκληση που είχε απευθύνει μέσω του προαναφερθέντος ψηφίσματός του της 18ης Ιουνίου 1998 για την Ατζέντα 2000, σχετικά με την καταβολή ενίσχυσης για την ενσίρωση χορτονομής στις αρκτικές, υποαρκτικές και ορεινές περιοχές, κατ¨ αντιστοιχία προς την ενίσχυση που καταβάλλεται για την ενσίρωση αραβοσίτου 7

11. φρονεί ότι είναι προφανές ότι το υψηλό μοναδιαίο κόστος για την παραγωγή γάλακτος απαιτεί την καταβολή υψηλότερης αποζημίωσης προς τους γαλακτοπαραγωγούς 7 πιστεύει ότι η ίδια ενίσχυση θα πρέπει να καταβληθεί και όσον αφορά την προτεινόμενη συμπληρωματική ποσόστωση για τις αρκτικές και ορεινές περιοχές όπως και για τη βασική ποσόστωση 7

12. φρονεί ότι, εφόσον οι αλλαγές της βάσης της πριμοδότησης εκτατικοποίησης που προτείνονται στην Ατζέντα 2000 είναι εντελώς ακατάλληλες για τις συνθήκες παραγωγής στις αρκτικές περιοχές, οι απαιτήσεις όσον αφορά την πριμοδότηση εκτατικοποίησης θα πρέπει να τροποποιηθούν, λαμβάνοντας υπόψη τη συνολική έκταση παραγωγής ζωοτροφών σε ένα αγρόκτημα για τον υπολογισμό της εκτατικοποίησης, ενώ θα πρέπει να προβλεφθεί απαλλαγή από την απαίτηση βοσκής για τις περιοχές που είναι καλυμμένες με χιόνι 7

13. φρονεί ότι είναι σημαντικό να μελετηθεί η βιωσιμότητα και η ανταγωνιστικότητα της παραγωγής κρέατος από φυλές γαλακτοπαραγωγών βοοειδών καθώς και η δυνατότητα να συμπεριληφθεί στο σύστημα ποιότητας της ΕΕ 7

14. καλεί την Επιτροπή να διευκρινίσει τις πραγματικές επιπτώσεις της προτεινόμενης συμπληρωματικής ποσόστωσης γάλακτος στην τιμή παραγωγής γάλακτος, καθώς και τη βιωσιμότητα της παραγωγής γάλακτος στις αρκτικές, υποαρκτικές και ορεινές περιοχές, λαμβάνοντας υπόψη τις επιπτώσεις του μεγαλύτερου ανταγωνισμού στις τιμές παραγωγής 7

15. καλεί την Επιτροπή να προωθήσει πιο ενεργά απ¨ ό,τι μέχρι σήμερα την αειφόρο ανάπτυξη και τα υψηλά πρότυπα προστασίας του περιβάλλοντος, υγείας των ζώων και δεοντολογικώς υγιούς γεωργίας σε ολόκληρη την επικράτεια της ΕΕ μέσω της χορήγησης επιδοτήσεων με βάση τη συμμόρφωση προς τις απαιτήσεις αυτές και καλεί την Επιτροπή να καταστήσει αυστηρότερες τις προϋποθέσεις καταβολής περιβαλλοντικών επιδοτήσεων με στόχο τη μείωση της χρήσης λιπασμάτων και φυτοπροστατευτικών προϊόντων 7

16. προτρέπει την Επιτροπή να υιοθετήσει φιλόδοξους στόχους για τη μείωση στο ελάχιστο της συχνότητας εμφάνισης σαλμονέλας στην επικράτεια της ΕΕ και για τη διακοπή της χρήσης αντιβιοτικών για την πρόληψη ζωϊκών ασθενειών, με στόχο την προστασία της υγείας των καταναλωτών 7

17. φρονεί ότι είναι σημαντικό να βελτιωθεί η εμπειρογνωμοσύνη των εργαστηρίων τροφίμων στην ΕΕ προκειμένου να αποκτώνται αξιόπιστες πληροφορίες σχετικά με την ασφάλεια των τροφίμων 7

18. φρονεί ότι είναι σημαντικό η ορθή ευρωπαϊκή πρακτική καλλιέργειας να λαμβάνεται σταθερά ως προϋπόθεση για τη χορήγηση άμεσης ενίσχυσης σε ολόκληρη την επικράτεια της ΕΕ, έτσι ώστε τα υψηλά δεοντολογικά και περιβαλλοντικά πρότυπα που εφαρμόζονται στην ευρωπαϊκή γεωργία να μπορούν να αποτελέσουν έναν από τους κεντρικούς στόχους των επερχόμενων διαπραγματεύσεων του ΠΟΕ 7

19. προτρέπει την Επιτροπή, στις μελλοντικές αποφάσεις που θα λάβει σχετικά με την παροχή ενίσχυσης, να λάβει υπόψη το συμπληρωματικό κόστος που προκύπτει από την ανάγκη ξήρανσης των δημητριακών και του σανού 7

20. θεωρεί ότι, ως απαραίτητη προϋπόθεση για τη βιωσιμότητα της παραγωγής, τα εθνικά συστήματα ενίσχυσης, στο πλαίσιο των οποίων το ποσό της καταβλητέας επιδότησης εξαρτάται από τον αριθμό των ζώων, πρέπει να επιτρέπονται στη χοιροτροφία, στην πτηνοτροφία και στην εκτροφή προβάτων στις αρκτικές, υποαρκτικές και ορεινές περιοχές, όπου το κόστος παραγωγής είναι σημαντικά υψηλότερο απ¨ ό,τι οπουδήποτε αλλού την Ευρώπη λόγω των κλιματικών και φυσικών συνθηκών 7 φρονεί ότι οι μεταβατικές περίοδοι δεν εξαλείφουν αυτά τα μόνιμα φυσικά μειονεκτήματα 7

21. φρονεί ότι είναι σημαντικό να αναγνωριστεί ότι το κόστος των μέσων παραγωγής είναι υψηλότερο σε ορισμένες αρκτικές και περιφερειακές περιοχές, εν μέρει λόγω διοικητικών παραγόντων και εν μέρει λόγω στρεβλώσεων του ανταγωνισμού που προκαλούνται από τη συγκέντρωση του εμπορίου, και ότι θα πρέπει να ευρεθούν τρόποι επίτευξης γνήσιου ανταγωνισμού στον τομέα μέσων παραγωγής 7

22. φρονεί ότι είναι σημαντικό να ληφθεί υπόψη στα κοινοτικά σχέδια ενίσχυσης το γεγονός ότι το κόστος παραγωγής στις αρκτικές και περιφερειακές περιοχές αυξάνεται λόγω των μεγάλων αποστάσεων μεταφοράς 7

23. θεωρεί ότι η γεωργία στις βορειότερες περιοχές της Ευρωπαϊκής Ένωσης έχει ύψιστη σημασία όχι μόνο για την παραγωγή τροφίμων αλλά και προκειμένου να διαφυλαχθεί ζωντανή και ποικιλόμορφη η ύπαιθρος και να διατηρηθεί και διευκολυνθούν η απασχόληση και η διαμόρφωση των κοινωνικών δομών σε όλα τα τμήματα των ενδιαφερομένων χωρών[semigr ] θεωρεί ότι στην συγκεκριμένη αυτή περιοχή απαιτούνται ευέλικτες και ειδικά προσαρμοσμένες μορφές γεωργικής στήριξης προκειμένου να διατηρηθεί ζωντανή η ύπαιθρος και να προστατευθεί αυτό το μοναδικό περιβάλλον[semigr ]

24. θεωρεί σημαντικό να ενθαρρυνθούν η τοπική παραγωγή, η επί τόπου επεξεργασία προϊόντων, η επεξεργασία σε επίπεδο αγροτικών εκμεταλλεύσεων, η απευθείας πώληση προϊόντων και η διαφοροποίηση της παραγωγής, καθώς και η μικρή κλίμακα[semigr ] καλεί, κατά συνέπεια, την Επιτροπή να μελετήσει τις δυνατότητες ενίσχυσης της παραγωγής μικρής κλίμακας των παραδοσιακών συστημάτων παραγωγής, και των ειδών και φυλών ζώων της παραδοσιακής κτηνοτροφίας[semigr ] δεν θεωρεί το σύστημα των ποσοστώσεων κατάλληλο για την αρκτική γεωργία και εκφράζει, μεταξύ άλλων, την άποψη ότι οι ελεύθερες ποσοστώσεις στο γάλα είναι πολύ μικρές και πρέπει να αναπροσαρμοστούν ώστε να επιτρέψουν την περαιτέρω ανάπτυξη της επί τόπου επεξεργασίας[semigr ]

25. θεωρεί ότι οι επιδοτήσεις θα πρέπει να περιλαμβάνουν ολόκληρη την αλυσίδα παραγωγής, από την απόκτηση των πρώτων υλών έως το τελικό προϊόν, ώστε να μπορέσουν να αναπτυχθούν οι μικρότερες παραγωγικές επιχειρήσεις, δεδομένου ότι επί του παρόντος η ισχύουσα νομοθεσία αφορά κυρίως τις δραστηριότητες «μεγάλης κλίμακας»[semigr ] θεωρεί επίσης ότι το σύστημα των επιδοτήσεων θα πρέπει να προσαρμοστεί στη δομή και το μέγεθος των αγροτικών εκμεταλλεύσεων που υφίστανται σήμερα[semigr ]

26. θεωρεί ότι η γεωργία στις υποαρκτικές και αρκτικές περιοχές είναι εκ παραδόσεως ιδιαίτερα φιλική προς το περιβάλλον και θα πρέπει να προσαρμοστεί σε μεγαλύτερο βαθμό στην περιβαλλοντική αειφόρο παραγωγή[semigr ] το γεγονός αυτό συνεπάγεται κυρίως ελαχιστοποίηση των ζημιών στο περιβάλλον και περιορισμό της κατανάλωσης ενέργειας κατά την παραγωγή τροφίμων[semigr ]

27. θεωρεί ότι είναι σημαντικό να παρακινηθούν με κάθε είδους ενθάρρυνση και κίνητρα οι άνθρωποι να παραμείνουν στις βορειότερες περιοχές της Ευρώπης, καθώς και να αναχαιτισθεί η αστυφιλία ώστε να διευκολυνθεί η μετανάστευση προς τις εν λόγω περιοχές και να αποφευχθεί η απερήμωσή τους[semigr ] πιστεύει ότι, εξαιτίας των σκληρών κλιματικών συνθηκών, μεταξύ των οποίων χειμώνες διάρκειας επτά μηνών και φτωχά εδάφη, πρέπει να προωθηθούν με κάθε τρόπο οι δυνατότητες για γεωργία μερικής απασχόλησης, π.χ. με την παροχή στήριξης για συνδυασμό της αγροτικής δραστηριότητας με άλλες δραστηριότητες[semigr ]

28. εκφράζει την άποψη ότι πρέπει να προωθηθεί ο από οικολογική και περιβαλλοντική άποψη υγιής τουρισμός και να αναπτυχθεί η προώθησή του στην αγορά[semigr ]

29. θεωρεί ότι οι επικοινωνίες και οι μεταφορές στις αρκτικές και υποαρκτικές περιοχές προσκρούουν σε σοβαρά εμπόδια γεωγραφικού και κλιματικού χαρακτήρα και ότι τα προβλήματα αυτά επιδεινώνονται περαιτέρω λόγω της πολύ χαμηλής πυκνότητας του πληθυσμού και των αποστάσεων από τα κέντρα και τις αγορές[semigr ] θεωρεί ότι απαιτείται βοήθεια για τις μεταφορές στις περιοχές αυτές[semigr ]

30. θεωρεί ότι η αρχή της επικουρικότητας πρέπει να εξακολουθήσει να τηρείται στον τομέα της παροχής δημόσιων υπηρεσιών, ώστε τα κράτη μέλη να μπορούν να ορίζουν απαιτήσεις για υπηρεσίες που διατίθενται γενικώς προς το κοινωνικό σύνολο[semigr ] υπογραμμίζει ότι επιδοτούμενες υπηρεσίες και υπηρεσίες που παρέχονται από δημόσιους οργανισμούς είναι συχνά ο μόνος τρόπος προκειμένου να αποκτήσουν αραιοκατοικημένες περιοχές κρατικά μέσα μεταφοράς, υγειονομικές, κοινωνικές υπηρεσίες, κτλ.[semigr ]

31. υπογραμμίζει τη σημασία της προστασίας, με κοινοτική στήριξη, του πολιτισμού των Σάμι και της ανάπτυξης της εκτροφής ταράνδων σύμφωνα με τις μεθόδους που ακολουθούν οι ίδιοι οι Σάμι[semigr ]

32. προτείνει ειδική στήριξη στο πλαίσιο της εκτροφής ταράνδων για επενδύσεις που θα αυξάνουν τις ικανότητες δημιουργίας νέων προϊόντων και θα αναπτύσσουν την επί τόπου επεξεργασία προϊόντων της εκτροφής ταράνδων, με απώτερο στόχο την αύξηση της απασχόλησης των μεμονωμένων κτηνοτρόφων και συγχρόνως τον περιορισμό της ανάγκης αύξησης του αριθμού των ζώων, γεγονός που θα χαλαρώσει και την πίεση επί των βοσκοτόπων των εν λόγω ζώων[semigr ]

33. καλεί την Επιτροπή να μελετήσει τρόπους ενίσχυσης των κινητών σφαγεων προκειμένου να αποφευχθούν άσκοπες μεταφορές των ζώων και να αυξηθεί η οικονομική βιωσιμότητα[semigr ]

34. ζητεί να παρασχεθεί ειδική στήριξη για την αποκεντρωμένη παραγωγή και την άμεση εμπορία περιφερειακών προϊόντων ώστε να περιορισθούν οι μεταφορές σε μεγάλες αποστάσεις και να διευκολυνθεί περαιτέρω η πρόσβαση των καταναλωτών σε νωπά προϊόντα και προϊόντα υψηλής ποιότητας.

35. καλεί την Επιτροπή να εκπονήσει συνολική έκθεση σχετικά με τις διαφορές στις βιολογικές συνθήκες που επηρεάζουν τη γεωργία στις αρκτικές και ορεινές περιοχές της ΕΕ σε σύγκριση με τις λοιπές περιοχές της ΕΕ και να πραγματοποιήσει τις απαραίτητες προσαρμογές στην κοινή γεωργική πολιτική 7

36. αναθέτει στον Πρόεδρό του να διαβιβάσει το παρόν ψήφισμα στο Συμβούλιο και την Επιτροπή.